ΔΗΜΟΣΙΕΥΣΗ ΠΕΡΙΛΗΨΗΣ ΑΙΤΗΣΗΣ ΕΡΜΗΝΕΙΑΣ ΔΙΑΘΗΚΗΣ

Ενώπιον του Εφετείου Αθηνών (2ο Τμήμα Δημόσιο Τριμελές) πρόκειται να συζητηθεί κατά την δικάσιμο της 08/10/2019 με αριθμό πινακίου 22 ημέρα Τρίτη και ώρα 11.00 π.μ., κατά την διαδικασία της εκουσίας δικαιοδοσίας, η από 17/5/2019 με γενικό αριθμό κατάθεσης 4786/2019 και ειδικό αριθμό κατάθεσης 441/2019, αίτηση ερμηνείας διαθήκης του Φώκου Βασιλείου του Σάββα και της Παναγιώτας που απεβίωσε την 26/11/2014 κατοίκου στην ζωή Αθηνών, του αιτούντος Εκκλησιαστικού Ιδρύματος (ΝΠΙΔ) με την επωνυμία ΘΕΡΑΠΕΥΤΗΡΙΟΝ ΧΡΟΝΙΩΝ ΠΑΘΗΣΕΩΝ Ο ΑΓΙΟΣ ΒΛΑΣΙΟΣ Λιβαδειάς που εδρεύει στην Λιβαδειά και νόμιμα εκπροσωπείται, κοινοποιούμενη προς την Διεύθυνση Κοινωφελών Περιουσιών του Υπουργείου Οικονομικών, όπως και προς τον κ. Υπουργό των Οικονομικών.

Με την ως άνω αίτηση το αιτούν Εκκλησιαστικό Ίδρυμα ζητεί να προβεί το Εφετείο Αθηνών στην ερμηνεία της από 10/6/2013 ιδιόγραφης διαθήκης του Βασιλείου Φώκου, η οποία δημοσιεύτηκε με το υπ’ αριθμ. 277/23-1-2015 Πρακτικό του Ειρηνοδικείου Αθηνών. Ειδικότερα να δοθεί η δικαστική ερμηνεία για την ιδιόγραφη διαθήκη του διαθέτη Φώκου Βασιλείου του Σάββα που δημοσιεύτηκε νόμιμα με το υπ’ αριθμ. 277/23-1-2015 Πρακτικό του Ειρηνοδικείου Αθηνών και να γίνει δεκτό ότι η βούληση του ανωτέρω διαθέτη ήταν να καταληφθεί η περιουσία αυτού στο Γηροκομείο της Ιεράς Μητροπόλεως Θηβών και Λεβαδείας που λειτουργεί επί πολλά χρόνια στην πόλη της Λιβαδειάς και όλοι αναγνωρίζουν την μεγάλη προσφορά του στο κοινωνικό σύνολο, το οποίο γηροκομείο έχει μετατραπεί με απόφαση και σχετικό διάταγμα σε Μονάδα Φροντίδας Ηλικιωμένων με την επωνυμία Θεραπευτήριον Χρονίων Παθήσεων Ο ΑΓΙΟΣ ΒΛΑΣΙΟΣ Λιβαδειάς (ΦΕΚ 1058Β/27-7-2005).

Να ερμηνευθεί η ανωτέρω από 10/6/2013 ιδιόγραφη διαθήκη του διαθέτη Φώκου Βασιλείου ως προς το διαμέρισμα της οδού Λάμπρου Κορομηλά 10-12 Ν. Κόσμος περί του ποίος τελικά καταλείπεται κληρονόμος αυτού μετά και την γενομένη αποποίηση εκ μέρους του Συλλόγου Ο ΛΑΜΠΡΟΣ ΚΑΤΣΩΝΗΣ.

Αθήνα 10 Ιουλίου 2019

Ο Πληρεξούσιος Δικηγόρος

Λουκάς Μιχ. Παπαϊωάννου

Δικηγόρος Λιβαδειάς

Οδός Δαυλείας 23 Λιβαδειά

2261025257- 6945139347

Α.Φ.Μ. 024455744 Δ.Ο.Υ. Λιβαδειάς

Email: loukaspap54@gmail.com